त्रिवि शिक्षण अस्पताल कर्मचारी प्रशासन प्रमुख उर्मिला शर्माले पनि डा। केसीले अस्पतालमा उपस्थित हुन नसक्ने भनी अहिलेसम्म कुनै जानकारी नगराएको बताइन् । ‘यसअघिका अनशनमा बाहिर जाँदा निवेदन दिएर जाने गर्नुभएको थियो, अहिले आफूखुसी हिँड्नुभएको छ, हामीसँग बिदा स्वीकृति, सिफारिस वा निवेदन केही आएको छैन,’ प्रमुख शर्माले भनिन्, ‘म प्रमुख भएर आएको धेरै समय त भएको छैन, तर यहाँ प्रशासनमा उहाँको निवेदन छैन । यसअघिचाँहि निवेदन दिने प्रणाली रहेछ ।’
